Izziņa par atzinumos sniegtajiem iebildumiem

|  |
| --- |
| **Ministru kabineta noteikumu "Grozījumi Ministru kabineta 2009. gada 7. jūlija noteikumos Nr. 733 “Noteikumi par valsts valodas zināšanu apjomu un valsts valodas prasmes pārbaudes kārtību profesionālo un amata pienākumu veikšanai, pastāvīgās uzturēšanās atļaujas saņemšanai un Eiropas Savienības pastāvīgā iedzīvotāja statusa iegūšanai un valsts nodevu par valsts valodas prasmes pārbaudi”" projektam** **(VSS-81)** |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 19.03.2019. (elektroniskā saskaņošana) |
|  |  |
| Saskaņošanas dalībnieki | Tieslietu ministrija, Finanšu ministrija, Iekšlietu ministrija, Labklājības ministrija, Satiksmes ministrija, Latvijas Brīvo arodbiedrību savienība, Latvijas Darba devēju konfederācija, Vides aizsardzības un reģionālās attīstības ministrija |
|  |  |
| Saskaņošanas dalībnieki izskatīja šādu ministriju (citu institūciju) iebildumus |  | Tieslietu ministrijas, Iekšlietu ministrijas, Labklājības ministrijas, Vides aizsardzības un reģionālās attīstības ministrijas |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  | Nav  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | Noteikumu projekta 7. punkts: “Papildināt 12. punktu ar 12.3. apakšpunktu šādā redakcijā:“12.3. kuras nav sasniegušas 12 gadu vecumu.”” | **Labklājības ministrija**Lūdzam izvērtēt iespēju attiecīgi precizēt projekta 7.punktu, lai tas atbilstu ar Padomes 2003.gada 22.septembra direktīvas 2003/86/EK par tiesībām uz ģimenes atkalapvienošanos 4.panta 1.punkta d) apakšpunktu. Tādējādi rosinām noteikumos paredzēt, ka, ja bērns ir vecāks par 12 gadiem un ierodas atsevišķi no pārējās viņa/viņas ģimenes, pirms ieceļošanas un uzturēšanās atļaujas piešķiršanas saskaņā ar šo direktīvu, izņēmuma kārtā valsts var pārbaudīt, vai viņš vai viņa izpilda nosacījumus par integrāciju, ko paredz spēkā esošie tiesību akti šīs direktīvas īstenošanas brīdī. Svarīgi uzsvērt, ka šādas pārbaudes veikšana bērnam ir noteikta kā izņēmums, nevis kā sistēma, un attiecīgi būtu jāprecizē gadījumi, kad šāda pārbaude var tikt veikta, un to pamatojums. Tāpat vēršam uzmanību uz to, ka, saskaņā ar Imigrācijas likumu, pastāvīgās uzturēšanas atļauja un Eiropas Savienības pastāvīgā iedzīvotāja statuss var tikt piešķirti pēc ārzemnieka uzturēšanās ar termiņuzturēšanās atļauju Latvijas Republikā vismaz 5 gadu laikā. Vienlaikus vēršam uzmanību uz to, ka šīs direktīvas nosacījums tiek attiecināts tikai uz vienu atsevišķu mērķa grupu (bērns ir vecāks par 12 gadiem un ierodas atsevišķi no pārējās viņa/viņas ģimenes tās atkalapvienošanās nolūkos), nevis uz visiem bērniem (visiem, kuri pretendē uz pastāvīgās uzturēšanās atļaujas saņemšanu un Eiropas Savienības pastāvīgā iedzīvotāja statusa iegūšanu). Vienlaikus rosinām izvērtēt iespējas veicināt vienveidīgu pieeju, nosakot vecuma grupas/ vecuma slieksni, no kura uz bērniem attiecināmi valodas prasmju pārbaudījumi, piemēram, Pilsonības likumā valodas pārbaudījums tiek prasīts no 15 gadu vecuma. Papildus nepieciešams precizēt attiecīgā grozījuma numerāciju. Jau patlaban spēkā esošajos noteikumos ir iekļauts 12.3.apakšpunkts („pārbaudi nekārto personas, kurām ir ar veselības stāvokli saistīti funkcionēšanas ierobežojumi vai diagnozes, kas minētas šo noteikumu 3. pielikumā”). | **Iebildums ņemts vērā**Šobrīd nepilngadīgiem bērniem, tajā skaitā, pirmsskolas vecuma nepilngadīgajiem, nav paredzēti atbrīvojumi no valsts valodas prasmes pārbaudes, līdz ar to būtiski ierobežojot bērnu tiesības saņemt Eiropas Savienības pastāvīgā iedzīvotāja statusu Latvijas Republikā un, atsevišķos gadījumos, arī pastāvīgās uzturēšanās atļauju. Ievērojot to, ka atbilstoši Pilsonības likuma 15.pantā iekļautajiem bērnu naturalizācijas nosacījumiem paredzēts, ka valsts valodas pārbaudi nekārto bērni, kas nav sasnieguši 15 gadu vecumu, būtu lietderīgi analogu normu iekļaut arī attiecībā uz pastāvīgās uzturēšanās atļaujas un Eiropas Savienības pastāvīgā iedzīvotāja statusa pieprasītājiem.  | Noteikumu projekta 5. punkts: “Papildināt 12. punktu ar 12.4. apakšpunktu šādā redakcijā:“12.4. kuras nav sasniegušas 15 gadu vecumu.”” |
|  | Noteikumu projekta anotācijas I sadaļas 2. punkts:[..]1.4. Izmaiņas skar personas, kuru profesijas un amati iekļauti šo noteikumu [1.pielikumā](https://likumi.lv/ta/id/194735#piel2)  un Profesiju klasifikatorā klasificēti ar mazo grupu atsevišķo grupu kodiem 6222 Iekšējo ūdeņu un piekrastes zvejnieki, 6223 Jūras, tāljūras zvejnieki, 6224 Mednieki, 7212 Metinātāji un griezēji, 7213 Valcētāji un skārdnieki, 7214  Metāla konstrukciju sagatavotāji un montētāji, 7215 Takelētājs, 7221 Kalēji un presētāji, 7222 Instrumentatslēdznieki un tiem radniecīgu profesiju strādnieki, 7223 Metālapstrādes un citu darbgaldu strādnieki un operatori, 7224 Metāla pulētāji, slīpētāji un instrumentu asinātāji, par nepieciešamo valsts valodas zināšanu un prasmju apjomu nosakot zemākā līmeņa 2.pakāpi (A2), pieņemot, ka tas ir minimālais valsts valodas prasmes līmenis un pakāpe elementārai darba drošības un veicamo darba uzdevumu izpildes nodrošināšanai. | **Tieslietu ministrija**Projekta anotācijas I sadaļas 2.punktā norādītas profesijas, kuras skar izmaiņas, kas saistītas ar 1. un 2.pielikuma konsolidāciju. Proti, norādītas profesijas un amati, kuriem amata pienākumu pildīšanai būs nepieciešams augstāks valsts valodas prasmes līmenis un pakāpe nekā līdz šim, taču vēršam uzmanību, ka jau šobrīd attiecīgajām profesijām un amatiem ir noteikts tieši tāds valodas prasmes līmenis un pakāpe, kādu paredzēts noteikt. Līdz ar to nav skaidrs, kas tieši mainās grozījumu rezultātā. Ņemot vērā minēto, lūdzam projekta anotācijā sniegt atbilstošu skaidrojumu un nepieciešamības gadījumā precizēt arī pašu projektu. | **Iebildums ņemts vērā.**Pārskatītas un precizētas profesijas un amati, kuriem amata pienākumu pildīšanai būs nepieciešams augstāks valsts valodas prasmes līmenis un pakāpe nekā līdz šim, precizējumus iekļaujot projekta anotācijas 4.1., 4.2., 4.3. apakšpunktā. | Precizēts projekta anotācijas I sadaļas 3.1.-3.3.apakšpunkts:“[..]Personām, kuru profesijas un amati bija iekļauti šo noteikumu [2.   pielikumā](https://likumi.lv/ta/id/194735#piel2) un Profesiju klasifikatorā klasificēti ar kodiem:4.1. 2431 09 Patentu AĢENTS, 2631 02 EKONOMISTS, 3152 14 Tāljūras LOCIS, 3152 15 LOCIS, 3259 01ORTOĒPISTS, 5131 06 Viesmīlības pakalpojumu SPECIĀLISTS, 5142 19 KOSMĒTIĶIS (ārstniecības persona) – nepieciešams valsts valodas zināšanu un prasmju apjoms augstākā līmeņa 1.pakāpē (C1), (2. pielikumā bija nepieciešams valsts valodas zināšanu un prasmju apjoms vidējā līmeņa 2.pakāpē (B2);4.2. 3313 01 GRĀMATVEDIS (ceturtā līmeņa kvalifikācija), 3512 02 Datortehniķis, 4224 01 Viesu uzņemšanas ORGANIZATORS, 4311 01 GRĀMATVEDIS (trešā līmeņa kvalifikācija), 5414 04 APSARGS – nepieciešams valsts valodas zināšanu un prasmju apjoms vidējā līmeņa 2.pakāpē (B2), (2. pielikumā bija nepieciešams valsts valodas zināšanu un prasmju apjoms vidējā līmeņa 1.pakāpē (B1);4.3. 5142 13 PIRTNIEKS – nepieciešams valsts valodas zināšanu un prasmju apjoms vidējā līmeņa 1.pakāpē (B1), (2.pielikumā bija nepieciešams valsts valodas zināšanu un prasmju apjoms zemākā līmeņa 2.pakāpē (A2); [..]”” |
|  | Noteikumu projekta 2. un 9. punkts | **Tieslietu ministrija**Ar projekta 2. un 9. punktu jaunā redakcijā tiek izteikts 1., 2. un 6.pielikums. Lūdzam minētās projekta normas (2. un 9.punkts) iekļaut projekta beigās un attiecīgi precizēt visu projekta numerāciju. | **Iebildums ņemts vērā.**Precizēta projekta punktu numerācija, iekļaujot 1. un 2. pielikuma jauno redakciju kā projekta 8.punktu, 6. pielikumu jauno redakciju izsakot kā projekta 9.punktu  | Precizēts projekta 8. un 9. punkts: “8. Izteikt 1. un 2. pielikumu šādā redakcijā:[..]”;“9. Izteikt 6. pielikumu šādā redakcijā:[..]”. |
|  | Noteikumu projekta 2. punktā izteiktais 1. pielikums | **Labklājības ministrija**Projekta 2.punktā izteiktā 1.pielikuma redakcija neatbilst Profesiju klasifikatora (*apstiprināts ar Ministru kabineta 2017.gada 23.maija noteikumiem Nr.264 "Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām”*) profesiju kodiem (sajaukti vai dublējas profesiju kodi, visām profesijām nav noteikts valsts valodas prasmes līmenis un pakāpe). Turklāt projekta 1.pielikums ir nepārskatāms, jo nav profesiju grupas iedalītas pēc vienādiem principiem, t.i., ir iedalītas atšķirīgas profesiju grupas (profesiju apakšgrupas ar 2 ciparu kodu, profesiju mazās grupas ar 3 ciparu kodu un profesiju atsevišķās grupas ar 4 ciparu kodu) un profesiju grupas nosaukumi mijas ar profesiju kodiem. Ja profesiju grupas nevar iedalīt pēc profesiju mazās grupas ar 3 ciparu kodu atbilstoši nepieciešamajam valsts valodas prasmes līmeņiem un pakāpēm (turpmāk – līmenis), tad nepieciešams atsevišķi uzskaitīt tās profesijas, kuras atšķiras pēc līmeņa salīdzinājumā ar pārējām Profesiju klasifikatora profesiju mazajā grupā iekļautajām profesijām. Labklājības ministrija ir izstrādājusi šādu profesiju grupu iedalījumu atbilstoši līmeņiem un lūdz to ņemt vērā vai pilnveidot projekta 2.punktā iekļauto 1.pielikumu, nosakot vienādus principus profesiju grupu iedalījumam atbilstoši līmeņiem:„2. Izteikt 1. un 2. pielikumu šādā redakcijā: [..]” | **Iebildums ņemts vērā.**Ņemta vērā Labklājības ministrijas piedāvātā 1. pielikuma redakcija un precizēts projekta 8.punkts.  | Precizēts projekta 8. punkts, kurā izteikta 1. pielikuma redakcija. |
|  | Noteikumu projekta 2.punkts | **Labklājības ministrija**Tā kā projekta 2.punktā izteiktā 1.pielikumā visām profesijām un profesiju grupām nebija noteikts līmenis (piemēram, profesiju 432 mazā grupa) vai profesijas kodi dublējās pēc līmeņiem, tad lūdzam pārbaudīt Labklājības ministrijas piedāvāto profesiju grupu iedalījumu atbilstoši līmeņiem (projekta 1.pielikumu). Informējam, ka projekts ir papildināts ar profesiju „OPTOMETRISTA ASISTENTS” ar kodu „3254 02” un profesiju „Lidmašīnas servisa iekārtu un lidostas tehnikas OPERATORS” ar kodu „8332 12”, jo šīs profesijas ir iekļautas Ministru kabineta noteikumu projektā „Grozījumi Ministru kabineta 2017.gada 23.maija noteikumos Nr.264 „Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām”, kas tika pieņemts 2019.gada 12.februāra Ministru kabineta sēdē. | **Iebildums ņemts vērā.** | Precizēts projekta 8. punktāizteiktā 1. pielikuma redakcija. |
|  | Projekta 10. punkts“10. Papildināt noteikumus ar 69.2 šādā redakcijā:“69.2 Personas, kuru profesijas un amati [1. pielikumā](https://likumi.lv/ta/id/194735#piel2)  un Profesiju klasifikatorā klasificēti ar kodiem 2431 09, 2631 02, 3152 14, 3152 15, 3259 01, 5151 14, 3259 05 (to profesiju uzskaitījumā, kurās nepieciešams valsts valodas zināšanu un prasmju apjoms augstākā līmeņa 1. pakāpē (C1)); ar kodiem 3313 01, 3512 02, 4224 01, 4311 01, 5151 17, 5322 01, 5322 02, 5414 04 (to profesiju uzskaitījumā, kurās nepieciešams valsts valodas zināšanu un prasmju apjoms vidējā līmeņa 2. pakāpē (B2)); 5142 13 (profesijai, kurai nepieciešams valsts valodas zināšanu un prasmju apjoms vidējā līmeņa 1. pakāpē (B1)); ar mazo grupu atsevišķo grupu kodiem 6222 – 6224, 7212 – 7215, 7221 – 7224 (to profesiju uzskaitījumā, kurās nepieciešams valsts valodas zināšanu un prasmju apjoms zemākā līmeņa 2. pakāpē (A2)un kurām darba devējs nav noteicis atbilstošo valsts valodas prasmes līmeni un pakāpi, profesionālo un amata pienākumu veikšanai nepieciešamo valsts valodas zināšanu apjomu apgūst līdz 2020. gada 1. jūlijam”.” | **Labklājības ministrija**Lūdzam svītrot projekta 10. punktā iekļautos šādus profesiju kodus: „3259 05”, „5151 14”, „5151 17”, jo šādi profesiju kodi nav klasificēti Profesiju klasifikatorā. | **Iebildums ņemts vērā.**Veiktie svītrojumi un precizējumi izteikti projekta 7. punktā. | Precizēts noteikumu projekta 7.punkts:“7. Papildināt noteikumus ar 69.2 šādā redakcijā:“69.2 Personas, kuru profesijas un amati [1. pielikumā](https://likumi.lv/ta/id/194735#piel2)  un Profesiju klasifikatorā klasificēti ar kodiem 2431 09, 2631 02, 3152 14, 3152 15, 3259 01, 5131 06, 5142 19 (to profesiju uzskaitījumā, kurās nepieciešams valsts valodas zināšanu un prasmju apjoms augstākā līmeņa 1. pakāpē (C1)); ar kodiem 3313 01, 3512 02, 4224 01, 4311 01, 5414 04 (to profesiju uzskaitījumā, kurās nepieciešams valsts valodas zināšanu un prasmju apjoms vidējā līmeņa 2. pakāpē (B2)); 5142 13 (profesijai, kurai nepieciešams valsts valodas zināšanu un prasmju apjoms vidējā līmeņa 1. pakāpē (B1)); un kurām darba devējs nav noteicis atbilstošo valsts valodas prasmes līmeni un pakāpi, profesionālo un amata pienākumu veikšanai nepieciešamo valsts valodas zināšanu apjomu apgūst līdz 2020. gada 1. jūlijam.”;” |
|  | Noteikumu projekts un anotācija | **Vides aizsardzības un reģionālās attīstības ministrija**Saskaņā ar Elektronisko dokumentu likuma 3.panta pirmo daļu termins „rakstveidā” (arī „rakstiski”) ietver gan papīra, gan elektronisko dokumenta formu, turklāt ar 2013.gada 2.maija Valsts sekretāra sanāksmes protokolu Nr.17 (41.§) valsts sekretāri atbalsta, ka turpmāk nav nepieciešams veikt grozījumus tajos normatīvajos aktos, kuros paredzēta personas iesnieguma rakstiska iesniegšana, atsevišķi nenorādot iespēju to iesniegt arī elektroniski, jo Administratīvā procesa likuma norma pieļauj, ka rakstveida iesniegums var būt gan elektroniska dokumenta formā, gan papīra formā. Līdz ar to lūdzam noteikumu projektā iekļaut labojumus, ar kuriem termins “rakstiski” netiek skaidrots, ja tas ietver gan papīra, gan elektronisku dokumentu. Vienlaikus lūdzam šo skaidrot noteikumu projekta anotācijā.  | **Iebildums ņemts vērā.** | Noteikumu projektā un anotācijā nav lietots termins “rakstiski”.  |
|  | Noteikumu projekts un anotācija | **Vides aizsardzības un reģionālās attīstības ministrija**Lai ievērotu vienotu terminoloģiju, lūdzam terminu “mājaslapa internetā” aizstāt ar terminu “tīmekļvietne”, kas tiek lietots gan 2009.gada 7.aprīļa Ministru kabineta noteikumos Nr. 300 “Ministru kabineta kārtības rullis”, gan 2018. gada 25. septembra Ministru kabineta noteikumos Nr. 611 “Kārtība, kādā iestādes ievieto informāciju internetā”, gan citos normatīvajos aktos. | **Iebildums ņemts vērā.** | Noteikumu projekta anotācijas IV sadaļā lietots termins “tīmekļvietne”. |
|  | Noteikumu projekts un anotācija | **Vides aizsardzības un reģionālās attīstības ministrija**Saskaņā ar Ministru kabineta 2011. gada 20. decembra sēdes protokola Nr. 75 41. § 5. punktā uzdoto, normatīvā akta projektā jāparedz, ka iestādēm ir jānodrošina iespēja izsniegt elektroniski parakstītus dokumentus personai, tajā skaitā licences, atļaujas, sertifikātus u.c. dokumentus (izņemot personu apliecinošus dokumentus un tādus dokumentus, kurus to īpašību dēļ nav iespējams izsniegt elektroniski). Nolūkā samazināt administratīvo saistību izpildei nepieciešamo laiku un valsts valodas prasmes apliecības saņēmēju laiku, lūdzam izvērtēt valsts valodas prasmes apliecības noformēšanu arī elektroniskā dokumenta veidā. Jau pašreiz vairākas valsts pārvaldes iestādes izdod dažāda veida atļaujas un sertifikātus elektroniski, tādējādi mazinot uzlikto administratīvo slogu un izmaksas dokumentu izgatavošanā un izsniegšanā, kā arī mazinot to saņēmējam uzlikto administratīvo slogu gadījumos, ja dokuments jāuzrāda vai jāiesniedz valsts un pašvaldību institūcijās, kā arī jāizmanto apritē ar citām trešajām pusēm. Ņemot vērā šo iebildumu, lūdzam papildināt noteikumu projektu un anotāciju, paredzot apliecības nosūtīšanu adresātam arī elektroniski. | **Iebildums ņemts vērā daļēji.**Izvērtējot Valsts izglītības satura centra iespējas valsts valodas prasmes apliecības noformēt arī elektroniskā dokumenta veidā, secināms, ka šobrīd tas nav izdarāms šādu apsvērumu dēļ: 1. Pašreizējā valsts valodas prasmes apliecībā ir iekļauti aizsardzības elementi - to augšējā labajā stūrī ir iekļauts aizsardzības elements pret viltojumiem – hologramma, kurā attēlots papildinātais mazais valsts ģerbonis, zem kura novietots uzraksts "Valsts izglītības satura centrs", kas apliecina to autentiskumu. Šie aizsardzības elementi ir nepieciešami, lai nodrošinātu to, ka apliecības viltošana ir apgrūtināta, ņemot vērā, ka šādi mēģinājumi jau ir bijuši. Līdz ar to valsts valodas prasmes apliecība ir tāds dokuments, kuru tā īpašību dēļ nevar izsniegt elektroniski.2. Valsts valodas prasmes apliecība ir dokuments, kas veidots ērtai praktiskai lietošanai – uzrādīšanai un iesniegšanai. Ņemot vērā, ka šī dokumenta adresāti galvenokārt ir personas (piemēram, Latvijas laukos dzīvojoši bezdarbnieki un darba meklētāji), kuru datorpratības līmenis proporcionāli ir zems un interneta pakalpojumu pieejamība ir ierobežota, valodas prasmes apliecības izsniegšana elektroniskā formā nebūtu lietderīga. Iepriekš minētais attiecas arī uz valsts valodas prasmes apliecību dublikātu izsniegšanu. Vienlaikus informējam, ka šobrīd Valsts izglītības satura centrs sadarbībā ar Vides aizsardzības un reģionālās attīstības ministriju risina jautājumu, lai paplašinātu e-pakalpojumu sniegtās iespējas valsts valodas prasmes pārbaužu jomā un pretendents varētu reģistrēties valsts valodas prasmes pārbaudei, iesniedzot elektronisku iesniegumu valsts pārvaldes pakalpojumu portālā LATVIJA.LV. |  |
| Atbildīgā amatpersona |  |
|  | (paraksts) |

Gunta Arāja

|  |
| --- |
| (par projektu atbildīgās amatpersonas vārds un uzvārds) |
| Izglītības un zinātnes ministrijas valsts sekretāra vietniece – Politikas iniciatīvu un attīstības departamenta direktore |
| (amats) |
| Tālr. 67047875 |
| (tālruņa un faksa numurs) |
| Gunta.Arāja@izm.gov.lv |
| (e-pasta adrese) |
|  |